kardosdrur/scandi-wiki huggingface dataset:
Mineralvandsfabrikken Frem

Mineralvandsfabrikken Frem  er en mineralvandsfabrik i Ribe, der blev etableret i 1949. I 2016 blev selskabet en del af Bryggeriet Fuglsang, der i 2021 fusionerede med Royal Unibrew. Firmaets slogan er Alle på stribe drikker Frem fra Ribe.

Historie 
Fabrikken blev grundlagt i 1949 af Egon Adelhardt Nielsen. Opstarten skete med nogle brugte maskiner Nielsen havde med sig fra Hadsund og som han installerede i en baghus beliggende ved Hundegade/Brorsonsvej i Ribe.

En stigende efterspørgsel gjorde det nødvendigt med mere plads og i 1960 blev fabrikken, Hundegade 41 bygget.

I 1978 overtog to af hans sønner Egon Adelhardt og Palle Adelhardt Nielsen firmaet.

I 2009 indviede firmaet en ny lager- og administrationsbygning i Ribe Nord, på Tycho Brahes Vej, da de gamle faciliteter atter var blevet for små.

I 2013 begyndte produktionen af økologisk sodavand, og i dag har fabrikken etableret et separat økologisk brand kaldet Brødrene Adelhardt.

I 2016 blev Frem overtaget af Bryggeriet Fuglsang. Planen var at flytte det nedslidte produktionsapparat i Hundegade til et nyt stort tapperi ved motorvejen i Haderslev og lade administration og lager blive i Ribe. Planerne er dog ikke blevet realiseret. 

I 2021 fusionerede Bryggeriet Fuglsang og Mineralvandsfabrikken med Royal Unibrew, der i dag fører mærket videre.

Produkter 
Frem fremstiller forskellige varianter af mineralvand, cidere og æblemost. Både økologisk og ikke økologisk.

Retro Vand 
I dag ser man ofte en klar reference mellem firmaets produkt Klar Cola og til 1980'erne. Selv om produktionen af Klar Cola er stoppet, så produceres der til tider fortsat et parti af netop denne vand.

2020 blev året hvor sodavanden atter har fundet sit faste indpas i sortimentet.

Ribe Vand 
I 2013 introduceres den økologiske sodavandsserie Ribe Vand i 1/2 l. flasker. Efter som produktionen i Hundegade er påregnet glasflasker, blev denne ikke produceret på egen fabrik.

Se også 
 Bryggerier i Danmark

Referencer

Eksterne henvisninger 
 Mineralvandsfabrikken Frems hjemmeside
 Brødrene Adelhardts hjemmeside
Fremgang og indvielse af nye lokaler: https://jv.dk/artikel/det-g%C3%A5r-fremad-for-frem-der-fejrer-f%C3%B8dselsdag-og-indvielse-samtidig
Hippie-sodavanden Klar Cola er tilbage: https://via.ritzau.dk/pressemeddelelse/hippie-sodavanden-klar-cola-er-tilbage?publisherId=90407&releaseId=8939011
Fuglsang bygger nyt stort tapperi ved motorvejen: https://jv.dk/artikel/fuglsang-bygger-nyt-stort-tapperi-ved-motorvejen

Læskedrikvirksomheder i Danmark
Etableret i 1949
Ribe
Den Himmelske Freds Port

Den Himmelske Freds Port (forenklet kinesisk: 天安门; traditionelt kinesisk: 天安門; pinyin: Tiān'ānmén; eller Tiananmen) er hovedindgangen til det kejserlige paladsområde, Den Forbudte By i Beijing i Folkerepublikken Kina. Den står langs nordenden af Den Himmelske Freds Plads. Ved porten udråbte Mao Zedong den 1. oktober 1949  Folkerepublikken Kina. Porten er på Folkerepublikken Kinas nationalvåben.

Porten hed oprindeligt Chengtianmen (forenklet kinesisk: 承天门; traditionelt kinesisk: 承天門; pinyin: Chéngtiānmén). Den blev opført i 1417. Den blev skadet af lynnedslag i 1457 og blev først repareret i 1465. Den blev skadet igen i krig i slutningen af Ming-dynastiet. I 1644 under Qing-dynastiet blev den brændt af oprørere under ledelse af Li Zicheng. Den blev genopbygget og fik sit nuværende navn i 1651.

Ligesom på andre af kejserrigets officielle bygninger er der rækker af små figurer på taget. Jo vigtigere en bygning var jo flere figurer skulle der stå på række. Den Himmelske Freds Port har det højeste antal figurer, nemlig 10.

Eksterne henvisninger 

Bygninger, konstruktioner og anlæg i Beijing
Bryggeriet Skands

Bryggeriet Skands er et dansk mikrobryggeri skabt og drevet af Birthe og Morten Skands.

Grundlaget for bryggeriet blev skabt med håndbrygget øl, lavet i kælderen under Birthe og Mortens hus på Asgårdsvej på Frederiksberg. Birthe Skands har en længere karriere på Carlsberg bag sig. Sidst som udviklingschef.

Baseret på de gode resultater valgte parret i 2003 at etablere et egentligt mikrobryggeri i Brøndby.

Øltyper 
 Humlefryd – klassisk øl af pilsnertypen. 5,5% vol.
 New Stout – Mørk, let sødlig øl med frisk bitterhed. 5,8% vol.
 Nicks Ale – Traditionel engelsk ale. 5,1% vol.
 Porter – Mørk og kraftig porter. 7,2% vol.
 Elmegade IPA – India Pale Ale. 6,2% vol. Udviklet sammen med ejerne af Ølbaren i Elmegade. 
 Brüssel Wit – Gylden hvedeøl. 5,2% vol.
 Ørsted Gold – Udviklet sammen med Ørsted Ølbar. 5,5% vol.
 Blå chimpanse – belgisk inspireret øl. 6,5% vol.

Derudover brygges sæsonøl som julebryg og påskebryg.

Se også 
 Bryggerier i Danmark

Eksterne henvisninger 
 Bryggeriet Skands' hjemmeside
 Bagrundartikel fra Ølentusiasten 
 Artikel i Information om Birthe Skands samarbejde med kunstnergruppen Superflex: Free Beer.

Skands, Bryggeriet
Bygninger, konstruktioner og anlæg i Brøndby Kommune
Bryggerier i København
Etableret i 2003
Thisted Bryghus

Thisted Bryghus etableredes i 1902 i Thisted. Regnskabsåret 2003/2004 viser en omsætning på ca. 23 mio. DKK og et underskud på ca. 200.000 DKK. Bryggeriets generalforsamling kaldes populært for ”den 4. højtid i Thy” – det er vanskeligt at finde aktier i fri omsætning og dermed få adgang hertil.

Thisted Bryghus lancerede Danmarks første økologiske øl, Øko Thy, i 1995.

Produkter 
Af produkter kan nævnes:

 Dana Julehvidtøl.
 Jule Ren (økologisk stærk julebryg. Lanceret 1998).
 Limfjordsporter (Den gamle brygmesters hjertebarn)
 Porse Guld.
 Porse Guld Extra (tilført mere porse end den alm. version).
 Påskebryg (ekstra stærk påskebryg).
 Øko. Påskeæg (Økologisk påskebryg på guldøl styrke).
 Thy Økologisk Humle (økologisk guldøl. Lanceret 2000).
 Thy Pilsner (fik i 1989 guldmedalje i den internationale ølkonkurrence Monde Selection).
 Øko Thy.
 Brown Ale, Black Ale, Porse Bock, Exclusive
 Triple Pilsner
 Thy Classic
 Økologisk Christiania Pilsner
 Økologisk Christiania Pilsner - 25 års jubilæum
 Thy Økologisk Classic (lanceret 2002)

Se også 
 Bryggerier i Danmark

Referencer 

Litteratur
 Bryggeriforeningens Ølguide 2004. .

Eksterne henvisninger 

 Bryggeriets hjemmeside

Bryggerier i Danmark
Etableret i 1902
Bryghus
Rockerne

Rockerne er titlen på en fiktiv dokusoap-serie i komediegenren som består af to sæsoner. Rockerne havde premiere på DR2 den 7. marts 2003. I anden sæson erstates Mini med Cliff. Rockerne var en del af programmet Go' Røv og Go' Weekend. Handlingen var henlagt til en såkaldt rockerborg, hvor rockergruppen "Svinene" holdt til. Fire afsnit af Rockerne blev genudsendt i 2009.

En del af redaktionen stod tidligere bag programmer som Banjos Likørstue og Torsdag i 2'eren. Men i Rockerne var det første gang Simon Kvamm, Esben Pretzmann og Rune Tolsgaard for alvor arbejdede sammen, og de spillede alle tre faste roller i serien.

Personer
 Per "Per" Nielsen (Spillet af Esben Pretzmann)
 Lars Allan "Baune" Baunsbøll (Spillet af Simon Kvamm)
 Glenn "Præsi" Kvist (Spillet af Rune Tolsgaard) 
 Morten "Mini" Nielsen (Spillet af Jan Elhøj)
 Cliff (Spillet af Franz Enas)

Ekstern henvisning
 Rockerne online på DR Bonanza

DR-programmer
Satire
Humorprogrammer fra Danmark
Danske tv-serier fra 2000'erne
Rockergrupper
DR Ung

DR Ung er også kendt som DR's ungdomsredaktion, som indtil 1/1 2010 var en selvstændig afdeling i DR. DR Ung blev herefter lagt sammen med P3's webafdeling under navnet Ung Community, mens DR Ung's søsterafdeling Ung Musik, som producerer programmerne Boogie og P5000, bliver lagt sammen med radiodelen af P3.
DR Ung blev oprettet i 1999 fortrinsvis sammensat af medarbejdere fra Børne- og Ungdomsafdelingen (TVs ungdomsredaktionen) og P4 (Radioens ungdomsredaktion).

DR Ung har produceret tv-programmer til DR1 og DR2, radioprogrammer til P1, P3, DR's digigtale radiokanaler (DAB), samt interaktivt indhold til DR's website. Den var DR's første "tri-mediale" afdeling med kompetencer med at producere og levere indhold til radio, tv, internet og mobiltelefon.

DR Ung har stået for Talentholdet/Talentværkstedet, som gennem tiderne har udklækket mange af DR's kendte værter som for eksempel Signe Muusmann, Adam Duvå Hall, Kristian Leth, Iben Maria Zeuthen, Mikael Bertelsen, Simon Jul Jørgensen og Andrea Elisabeth Rudolph samt komiker-trioen Drengene Fra Angora.

Produktioner

Tv-produktioner 
 OK Tone (1997)
 Bertelsen Talkshow (1999)
 Partiet (2000)
 Kleinroks Kabinet (2001)
 Banjos Likørstue (2001 – 2002)
 Bertelsen – De uaktuelle nyheder (2002)
 Torsdag i 2'eren (2002)
 Boogie (2002 – )
 SKUM TV (2006 - 2009)
 Rockerne (2002 og 2003)
 Go' Røv, Go Weekend (2003)
 Det ægte par (2004)
 Drengene Fra Angora (2004)
 Danes For Bush (2004)
 Tal med Gud (2004)
 Tro, håb og afhængighed (2003)
 Clement Direkte (2005 og 2006)
 Aspen Delight (2005)
 Blokken (2005 – )
 Humorakademiet (2005)
 LigaDK (2005 – )
 Musikprogrammet (2005 – ) (senere produceret af DR Musik)
 Negermagasinet (2005)
 Ungefair (2005)
 Det Vildeste Westen (2005)
 Trio Van Gogh (2007)
 Hollywood Redaktionen (2007)
 Yallahrup Færgeby (2007)
 Bonjour & Goddaw (2008)
 Chapper & Pharfar (2009)
 SPAM (2008)
 Hjerteflimmer (2008)
 Pirat TV på DR2 (2010)

Radioproduktioner 
 Tværs (1972 – )
 Kronometer (2001-2005)
 Klubværelset (2005 – )
 Det Elektriske Barometer (1986 – )
 De Professionelle (2003)
 Missionærerne (2005)

Internetproduktioner 
 SKUM (2001 – 2011)
 Mujaffaspillet
 Hundeparken (2003 – )
 dr.dk/u/ (tidligere dr.dk/ung/) (2005 – 2011)
 Pirat TV (2009 – 2011)

Eksterne henvisninger 
 fb.com > talentholdet

Ung
Etableret i 1999
Rune Tolsgaard

Rune Tolsgaard (født 6. januar 1977 i Skive) er en dansk autodidakt komiker, manuskriptforfatter, instruktør, konceptudvikler og tidligere medindehaver af produktionsselskabet Made in Valby. Han brød igennem med satireprogrammet Drengene fra Angora (2004) sammen med Esben Pretzmann og Simon Kvamm.

Rune Tolsgaard er opvokset i landsbyen Vile i det nordlige Salling, nord for Skive. Han kom ind på Filmhøjskolen i Ebeltoft og læste derefter kortvarigt teatervidenskab på Københavns Universitet.

Han har medvirket i en række forskellige DR-programmer, bl.a. Børneradio, Danmark sjoveste barn, Chris og chokoladefabrikken, Ruben - drengen der kan tale med ting, Rockerne, Drengene fra Angora, Teatret ved Ringvejen, Trio van Gogh og Angora By Night. Rune Tolsgaard har tidligere spillet trommer i det nu forhenværende Aarhus-baserede band Cinnamon Sigh, der turnerede med rockgruppen Nephew i slutningen af 90'erne. Han har desuden medvirket i tv-reklamer for Viasat og L'EASY. Med Pretzmann udgav han i 2003 CD'en Svedbanken.

I 2012 slog han sig sammen med Esben Pretzmann og dannede duoen Tolsgaard og Pretzmann, og optrådte til Zulu Comedy Galla samme år. De turnerede i efteråret og i december var de værter for det problemfyldte GAFFA-Prisen 2012 prisshow. De udgav deres debutalbum i foråret 2013 med sange fra deres turne.

Filmografi 
 Drengene fra Angora (2004)
 Teatret ved Ringvejen (2006)
 Angora by Night (2007-2008)
 Æblet & ormen (2009)
 Osman og Jeppe (2009-2012)
  Emma og Julemanden  (2015)

Kilder

Eksterne henvisninger 
 
 

Skuespillere fra Danmark
Personer fra Skive
Esben Pretzmann

Esben Pretzmann (født 15. juli 1978 i Kalundborg) er en dansk komiker, tv-personlighed, musiker, instruktør og billedkunstner, der bl.a. er kendt fra satireprogrammet Drengene fra Angora.

Karriere 
Pretzmann voksede op i Dronninglund. Begge forældre var gymnasielærere. Han har medvirket i diverse programmer i Danmarks Radio, blandt andet Børneradio, Chris og chokoladefabrikken, Ruben - drengen der kan tale med ting, Rockerne, Drengene fra Angora, Teatret ved Ringvejen, Trio Van Gogh, Angora By Night og han har lagt stemme til den hypokondriske og depressive skolebibliotekar Morten i julekalender Yallahrup Færgeby og til Jeppe i Osman og Jeppe.

Han har ofte arbejdet sammen med Rune Tolsgaard og Simon Kvamm, bl.a. i Rockerne og Drengene fra Angora. Med Tolsgaard udgav han i 2003 CD'en Svedbanken.

I 2009 samt 2010 medvirkede han i TV 2's ugerevy Live fra Bremen, samt i Specialklassen/Osman og Jeppe på DR Ramasjang; produceret af produktionsselskabet "Made in Valby".

Desuden medvirker han i den svenske tv-julekalender Superhjältejul fra 2009, der blev sendt på SVT 1. 

Sammen med Rune Tolsgaard har han medvirket i reklamefilm for Viasat, hvor de klædt ud som havenisser reklamerede for Viasats produkter. Han har desuden reklameret for Storebælt sammen med Rasmus Bjerg samt Toms chokolade som figuren Jan Krabbe.

I 2012 slog han sig igen sammen med Rune Tolsgaard, og dannede duoen Tolsgaard og Pretzmann, der optrådte til Zulu Comedy Galla samme år. De turnerede i efteråret og i december var de værter for det problemfyldte GAFFA-Prisen 2012 prisshow. De udgav deres debutalbum i foråret 2013 med sange fra deres turne.

Efter 2016 har han arbejdet som billedkunstner i Berlin. 

Siden 2021 har han boet på Sjælland og maler fortsat malerier. Derudover underviser han på Vallekilde Højskole og optræder i forskellige comedy-sammenhænge, bl.a. Djøf med løgn Talkshow på Bremen Teater.

Filmografi

Film og tv 
 Chris og chokoladefabrikken
 Ruben - drengen der kan tale med ting
 Rockerne
 Drengene fra Angora (2004)
 Teatret ved Ringvejen (2006)
 Trio Van Gogh (2007)
 Angora By Night (2007)
 "Superhjältejul" (2009)
 Aggressiv Amager  (2013)
  Emma og Julemanden  (2015)

Stemmer 
 Grumme eventyr med Billy og Mandy (2000)
 Cykelmyggen og Dansemyggen (2007)
 Jungledyret Hugo 3 - fræk, flabet og fri (2007)
 Yallahrup Færgeby (2007)
 Rejsen til Saturn (2008)
 Niko og de flyvende rensdyr (2008)
 Æblet & ormen (2009)
 Osman og Jeppe (2009-2012)
 Olsen-banden på de bonede gulve (2010)
 Pandaerne (2011)

Eksterne henvisninger 
 

Komikere fra Danmark
Personer fra Kalundborg
Tegnefilmsdubbere fra Danmark
Ruben - drengen der kan tale med ting

Ruben – drengen der kan tale med ting er en radiotegneserie eller -føljeton som blev sendt på P3 i over et år og haft mere end 800.000 lyttere. Der er desuden udkommet en cd (i januar 2002) med noget af føljetonen. 

Sangene i føljetonen er produceret af Jannik Tai Mosholt og Jesper Andersen, som i 2003 vandt en Danish Music Award for musikken til føljetonen samt i 2004 en DR-pris for cd'en.

Cd'en "Ruben – Drengen der kan tale med ting" indeholder 16 sange og 15 sketches. I Rubens univers møder vi blandt andet Rubens far, Rubens store kærlighed Laura, lommelygten Brian, Glimmer Glenn, Doktor Frank, agenterne Carlos og Reinhart samt mange andre.

Blandt andre medvirker: Jimmy Jørgensen, Tobias Trier, Oliver Zahle, Kaya Brüel, Poul Dissing, Peter Belli, Simon Kvamm, Esben Pretzmann, Daniel Vognstrup (Ruben), Thea Iven Ulstrup (Sarah) og Rune Tolsgaard

Radioprogrammer fra Danmark
Rosa Parks

Rosa Louise McCauley Parks (født 4. februar 1913 i Tuskegee, Alabama, USA, død 24. oktober 2005 i Detroit, Michigan) var en sort borgerrettighedsaktivist, som den amerikanske kongres kaldte  "the first lady of civil rights" og “the mother of the freedom movement". 

1. december 1955 i Montgomery, Alabama nægtede Rosa Parks at følge buschaufføren, James F. Blakes, ordre om at vige sit sæde for at give plads til en hvid passager. Parks havde taget plads i den sektion i bussen, der var for ikke-hvide passagerer, mens sektionen for hvide, forrest i bussen, var fyldt op. Da hun nægtede at følge chaufførens ordre, tilkaldte han politiet, som anholdt Rosa Parks.

Arrestationen udløste en 381 dage lang boykot-aktion af Montgomerys bussystem, som kun blev reddet fra en konkurs af myndighederne, som blødte op i reglerne for raceadskillelse.

Siden er Rosa Parks blevet et symbol på de sortes kamp for borgerrettigheder og blev ved sin død som 92-årig mindet i store dele af USA.

Referencer

Eksterne henvisninger 

 

Vegetarer
Borgerrettighedsbevægelsen
Aktivister fra USA
Kvindernes æresgalleri i USA
Personer fra Alabama
Modtagere af Presidential Medal of Freedom
Amerikanere i 1900-tallet
Amerikanere i 2000-tallet
Villys jul

Villys jul er en radiojulekalender der blev sendt på P3 i 2003 og handler om nissen Villy på 12 år. Villy får altid grød med i madpakken, hans far arbejder på julemandens værksted, og hele december det år kunne man følge Villys kamp mod julemandens onde lillebror, Flemming.

Julekalenderen er også udkommet på cd. Den indeholder 12 numre, hvor blandt andet Simon Kvamm, Tue West, Per Vers og Maya Albana medvirker.

Radiojulekalendere
Radioprogrammer fra Danmarks Radio
Elefantfodkaktus-slægten

Elefantfodkaktus-slægten (Lophophora) er en planteslægt. Herunder ses dens arter:

 Elefantfodkaktus (Lophophora williamsii)

Elefantfodskaktus er den primære kilde til det hallucinogene stof, Meskalin. Meskalin har samme virkning som LSD & Psilocybinsvampe (Spids Nøgenhat/Nøgen Spidshat) - Styrken varierer alt efter hvor den vokser - Jordens sammensætning & mængden af direkte sollys har også betydning for hvor stærkt et stof planten udvikler. Hallucinogener kan indtages hvorved man oplever et såkaldt "trip", hvor sanserne er skærpede & virkelighedsopfattelsen, tidsfornemmelse & logisk sans forsvinder eller bliver stærkt forvrængede.

Sukkulenter
Kaktus-familien
Kakao (flertydig)

Kakao (fra Nahuatl cacahuatl "kakao") kan hentyde til flere artikler:
 Kakao – om kakaotræet (Theobroma cacao) og kakaobønnen
 Kakao (drik) – varm drik ved f.eks børnefødselsdage
 Kakao-slægten – planteslægten som kakao tilhører (Theobroma)
 Kakaopulver – pulver fra kakaobønner
 Kakaosmør – fedtdelen af kakaobønner

Se også
 Chokolade – et næringsmiddel, der består af kakaopulver, kakaosmør, sukker og vanilje
 Cocio – producent af chokolademælk
 Jorge Amado – skrev i 1933 romanen Cacau, der blev udgivet på dansk i 1980 med titlen Kakao
 Krydderi – kakao kan bruges som krydderi
 Theobromin – stimulerende middel der findes i kakaobønner
 Vekao – kakaopulverprodukt med ringe kakaoindhold
Røde Halvmåne

Røde Halvmåne er Røde Kors's søsterorganisation og bliver brugt i bl.a. muslimske lande for ikke at virke som en kristen religiøs hjælpeorganisation.

Røde Halvmåne hører inde under samme organisation som Røde Kors og der er derfor ikke de store forskelle på de to organisationer udover deres logo.

Internationale organisationer
Top

Top bruges i en del sammenhænge, men generelt er det det øverste i en sammenhæng.
 Top om bjergtop, bakketop eller lignende geografisk højdepunkt.
 Top i lister, f.eks. top-tyve over pladesalg (dem der har solgt flest enheder) eller top-ti over verdens mest eftersøgte forbrydere (dem internationalt politi bruger flest kræfter på at opspore og fange).
 Top i et hierarki, dvs. dem der leder og fordeler arbejde eller magt i en direktion eller en regering. Bruges også om topmøde, når regeringsledere mødes officielt.
 Top i en klasse, f.eks. er toppen af superligaen i fodbold som regel fællesbetegnelsen for de tre bedste hold.
 Top er det samme som en snurretop, et stykke legetøj hvor det handler om at få en kegleformet genstand til at snurre rundt længst muligt før den vælter.
 Top til topnøglesæt. Toppen er den del der passer ned over en møtrik i den ene ende og sættes på et håndtag i den anden ende.
 Top om spidse kegler af plastic, der bruges til trafikopmærkning, især på øvelsesbaner og midlertidige parkeringspladser. Kaldes ofte en tip-top
 Top bruges som suffiks (efterstavelse) på genstande der er formet som spidsen af en kegle eller en pyramide (eller ting der nogenlunde tilnærmelsesvis minder om) – især hvis forstavelsen bruges sammen med andre geometriske figurer, eksempelvis romtoppe, der er likørholdige halvkugler af sukker og chokolade mod romkugler, der er genbrug af fejlbagte kager som rulles sammen med romessens og dækkes med krymmel.
 Top overført om et menneskes hoved, eksempelvis rødtop om en person der er rødhåret, eller at være tynd i toppen hvis man er begyndt at blive skaldet.
 Top i skovbrug, hvor topkapning er den del af træfældningen der ofte giver mest i løn, pga. faretillæg m.v. for at arbejde oppe i træet i stedet for nede på jorden. Bruges gerne hvis der ikke er plads til at fælde et træ i sin fulde højde.
 Desktop om startbilledet når en computer er færdig med opstartsprocessen; efter det engelske ord, der betyder toppen af skrivebordet.
 Desktop og laptop om computere, hvor desktoppen (stationær PC) står på toppen af desk=skrivebordet, og laptoppen (bærbar PC) står på toppen af lap=skødet/lårene.
 Topform om at være i god fysisk form, helt på toppen, der hvor der ikke kan forbedres noget.
 Tophastighed om et køretøjs maksimale hastighed.
 Tophue, en strikket hue med en kvast øverst.
 Topløs om påklædning hvor man er nøgen på overkroppen.
 Topmål om det ultimative mål, topmålet af god stil eller topmålet af dovenskab.
 Topstykke om den øverste del af en motorblok, over cylindrene. Toppakningen er den pakning der holder tæt mellem topstykket og resten af motorblokken.
 Top er navnet på en øl, brygget af Ceres-bryggeriet.
 Top er den tungeste af de seks typer (flavors) af kvarker.
 Top er en løs og åben blomsterstand.
 Top (tøj) - type af tøj, som dækker den øvre del af kroppen fra halsen til taljen

Se også 
 Snurretop
Københavns Fondsbørs

Københavns Fondsbørs (engelsk Copenhagen Stock Exchange) (officielt NASDAQ Copenhagen A/S) er et selskab, som formidler rejsning af kapital for selskaber via handel med værdipapirer. 

Børsvirksomheden startede i Christian 4.s børsbygning, opført i 1620'erne for at tjene som varebørs, men lokalerne blev for små i 1974, og fondsbørsen flyttede til Nikolaj Plads 6.

Københavns Fondsbørs blev i 1996 omdannet fra en selvejende institution til et aktieselskab i forbindelse med den såkaldte Børsreform II, der ophævede børsmonopolet. Aktiekapitalen blev fordelt med 60% til de handlende medlemmer og med 20% til såvel aktie- som obligationsudstederne.

Selskabet blev i 2005 overtaget af det svenske selskab OMX, der også drev fondsbørser i andre nordiske og baltiske lande. OMX blev i 2008 lagt ind under den amerikanske virksomhed Nasdaq, Inc. og de skandinaviske aktiviteter blev herefter indtil 2014 drevet under navnet NASDAQ OMX, og de danske aktiviteter under navnet NASDAQ OMX København/NASDAQ OMX Copenhagen. Den 1. oktober 2014 udgik navnet OMX, og den danske afdelingen har herefter haft navnet Nasdaq Copenhagen I offentligheden bruges navnet Københavns Fondsbørs dog stadig oftest.

Under Københavns Fondsbørs hører også First North.

De 25 mest omsatte aktier på Københavns Fondsbørs udgør C25-indekset.

Administrerende direktører 
 1987 – 1997 Bent Mebus
 1997 – 1998 Lars Johansen
 1998 – 2006 Hans-Ole Jochumsen
 2006 – 2008 Jan Ovesen
 2008 – 2017 Bjørn Sibbern
 2017 – Nikolaj Kosakewitsch

Referencer

Eksterne henvisninger 

 NASDAQ OMX Nordic
 Theodor Green, Fondsbørsen i Kjøbenhavn (1889)

Børser
Fondsbørs, Københavns
NASDAQ OMX
Puyi

Puyi (kinesisk: 溥儀) (født 7. februar 1906 i Beijing, død 17. oktober 1967 i Beijing) var kejser af Kina mellem 1908 og 1924 (enevældig kejser mellem 1908 og 1912 og formel kejser mellem 1912 og 1924), den tolvte og sidste kejser af Qing-dynastiet, der herskede i Kina. Han var 2 år, da han blev kejser. I praksis blev landet ledet af enkekejserinde Longyu, der også underskrev hans abdikation i 1911. Qing-dynastiet blev opløst i 1912, og kejserinden døde i 1913. Senere mellem 1934 og 1945 blev Puyi kejser af den japanske lydstat Manchukuo i Manchuriet.

Da han var den sidste af en meget lang række af kejsere (der havde været kejsere i Kina i 2000 år), er Puyi også kendt som den sidste kejser. Han døde i 1967.

Puyis liv er skildret i Bernardo Bertoluccis berømte film fra 1987 Den sidste kejser. Filmen anses for en sandsynlig skildring af hans liv.

Kildehenvisning 

 Royalty.nu: The Last Emperor of China
 TIME asia: The Last Emperor's Humble Occupation 

Kejsere af Kina
Monarker der har abdiceret